CELEX: 62010TN0431
Language: sl
Date: 2010-09-24 00:00:00
Title: Zadeva T-431/10: Tožba, vložena 24. septembra 2010 – Nencini proti Parlamentu

20.11.2010   
            
            
               SL
            
            
               Uradni list Evropske unije
            
            
               C 317/40
            
         Tožba, vložena 24. septembra 2010 – Nencini proti Parlamentu
   (Zadeva T-431/10)
   ()
   2010/C 317/72
   Jezik postopka: italijanščina
   
      Stranki
   
   
      Tožeča stranka: Riccardo Nencini (Firence, Italija) (zastopnik: F. Bertini, odvetnik)
   
      Tožena stranka: Evropski parlament
   
      Predlogi tožeče stranke
   
   Tožeča stranka Splošnemu sodišču predlaga, naj:
   
               —
            
            
               iz spodaj navedenih razlogov razglasi za nične odločbo generalnega sekretarja Evropskega parlamenta z dne 16. julija 2010, naslovljeno na Riccarda Nencinija; obvestilo generalnega direktorja direktorata Evropskega parlamenta za finančne zadeve z dne 4. avgusta 2010, št. 312331, naslovljeno na Riccarda Nencinija, in po potrebi vse druge povezane in/ali prej izpodbijane akte;
            
         
               —
            
            
               podredno: razglasi za nično izpodbijano odločbo in vrne zadevo generalnemu sekretarju Evropskega parlamenta za ponovno pravično določitev spornega zneska;
            
         
               —
            
            
               v vsakem primeru naj Evropskemu parlamentu naloži plačilo stroškov.
            
         
      Tožbeni razlogi in bistvene trditve
   
   Tožeča stranka, poslanec Evropskega parlamenta (mandat 1994-1999), v podporo svoji tožbi navaja te tožbene razloge:
   
               —
            
            
               Kršitev jezikovne ureditve Evropske skupnosti in posledično kršitev postopkovnih pravil in načela učinkovitega varstva, saj bi morala biti izpodbijana akta napisana v italijanskem jeziku, to je v jeziku države članice, katere državljan je tožeča stranka.
            
         
               —
            
            
               Nedopustnost terjatve zaradi zastaranja pravice do izterjave domnevne terjatve.
            
         
               —
            
            
               Kršitev načela kontradiktornosti in učinkovitega varstva. V zvezi s tem se navaja, da je v primeru tožeče stranke generalni sekretariat Evropskega parlamenta sprejel dokončno odločitev na podlagi dejstev in pravnih razlogov, ki se deloma razlikujejo od tistih, ki so bili prej uporabljeni v razmerju do tožeče stranke in s katerimi je bila seznanjena.
            
         
               —
            
            
               Kršitev pravilnika o nadomestilu stroškov poslancev Evropskega parlamenta v zvezi s potnimi stroški, saj se je prezrlo, da je tožeča stranka med svojim mandatom evropskega poslanca živela v Rimu. Riccardo Nencini je namreč v tem mestu – ki je, kot je znano, glavno mesto Italije in središče nacionalne politike – še naprej opravljal politično dejavnost kot predsednik stranke.
            
         
               —
            
            
               Kršitev pravilnika o nadomestilu stroškov poslancev Evropskega parlamenta v zvezi s stroški za tajniška dela. Tožeča stranka pojasnjuje, da je osebam, ki so zanjo opravljale tajniška dela, za to plačala, zase pa ni zadržala nobenega zneska.
            
         
               —
            
            
               Nazadnje tožeča stranka navaja kršitev splošnega načela sorazmernosti.